# data[].attributes.body
1) Kandungan pembelajaran yang paling menarik minat saya adalah tentang teori personaliti remaja. Saya minat tentang kandungan ini kerana teori ini menerangkan tentang betapa pentingnya perkaitan antara akademik seseorang remaja dengan personaliti mereka. Setiap remaja mempunyai personaliti tersendiri dan umumnya personaliti ini dapat dibahagikan kepada tiga iaitu introvert, ambivert dan ekstrovert. Setiap personaliti ini ada kelebihannya apabila seseorang itu tahu untuk mengembangkan potensi yang ada pada diri mereka. Sebagai contoh kebanyakan remaja ekstrovertyang dikelaskan sebagai aktif dapat mengembangkan potensi mereka seperti menyertai perbahasan ataupun pengacaraan tetapi tidak terkecuali juga kepada remaja yang introvert dan ambivert. Mereka pun mampu untuk bergiat atau mencabar diri mereka mencuba sesuatu di luar kemampuan mereka seperti remaja yang introvert yang dikelaskan pendiam boleh mencabar diri untuk berbahas dan sebagainya. Sebagai seorang bakal pendidik, saya sedar bahawa tanggungjawab pendidik amat signifikan dalam mengasah atau membantu remaja-remaja ini dalam mencari kemampuan dan kelebihan mereka sendiri.

2) Perkara yang saya ingin ketahui lebih lanjut berkenaan kandungan dalam kursus ini ialah pengenalan kepada bakal para pendidik akan suasana kerja dalam sekolah. Bagi saya perkara ini boleh membantu untuk bakal pendidik menyediakan diri secara fizikal terutamanya mental ketika mengajar di sekolah. Kebanyakan kandungan kursus banyak mengajar tentang hubungan antara guru dan murid tetapi tidak banyak tentang suasana atau situasi yang akan dihadapi oleh guru dengan orang lain selain murid seperti sesama guru ataupun ibubapa dan masyarakat. Untuk sebarang penambahbaikan, bagi saya, hanya perlu mendedahkan kepada bakal pendidik tentang suasana atau situasi yang bakal dihadapi, cara dan kesannya terhadap seseorang guru tersebut dari segi mental mahupun fizikal. Bagi saya dengan perubahan zaman sekarang, lebih penting untuk menitikberatkan kepentingan emosi dan mental guru juga.

# data[].attributes.body
Sijil Tamat Kursus iKurnia Autisme

# data[].attributes.attachment_link.title
Faktor mempengaruhi pembelajaran remaja-WAN NORRAINEE BT WAN MOHD NADZMI